מאמינה למשמע אוזניה. "תסמכי על סלומון" - ענה לה בעליצות. שמחה שכזו לא ידעה שושנה מעולם, אפילו לא בח שושנה פשוט עזבה את עיסוקיה לאנחות, והחלה לקפץ ולרקוד מרוב שמחה. "אני הולכת לספר לגב' סגל" - אמרה ורצה מייד לשתף את השכנים בשמחתה. דלתם של בני הזוג סגל הייתה פתוחה לרווחה. שושנה נקשה קלות בדלת, ומבלי להמתין התפרצה מייד פנימה. "יש לנו דירה, קנינו דירה בבתˉים די קרוב לאחותי מרים" - הכריזה בקול בפני הנוכחים. "מזל טוב, מזל טוב" - שמחה הגב' סגל. "בשעה טובה ומוצלחת" - איחל יונל לשכנתו הצעירה בשמחה גלויה. הגב' סגל, שהייתה סקרנית לגבי פרטי הרכישה, שאף היא העלתה את הרעיון בפני יונל, בעלה, הייתה צריכה לשמוע דיווח עדכני מפיו של סלומון עצמו. "בואו" אמרה לשניים, אני צריכה לשאול את בעל הבית כמה שאלות חשובות, ומבלי להשתהות, בהשאירה את דלת הבית פתוחה, יצאו השלושה שוב לכיוון ביתם של משפחת לוי. סלומון מייד פתח בקבוק יין חדש, מזג לארבעתם, והחל לענות בהתרגשות לגב' סגל על כל שאלותיה בנוגע לרכישה עצמה. בשעת לילה מאוחרת, לאחר שהאורחים עזבו, ניסו סלומון ושושנה להרדם, אך הדבר לא עלה בידם. וכך, מאושרים בחלקם, נדדה